Ririnui Mita: Affiliate Te Arawa Iwi and Hapu Claims Settlement Bill — Third Reading 
Ririnui Mita: Affiliate Te Arawa Iwi and Hapu Claims Settlement Bill — Third Reading 
[Volume:650;Page:19106] 
Hon MITA RIRINUI (Associate Minister in charge of Treaty of Waitangi Negotiations) 
: 
A tena koe kai te Kaihautu o te Whare nei. He paku noa iho taku tu me tautoko ake i nga korero kua korerohia i roto i te Whare i tenei ra e pa nei ki tenei pire a Te Arawa. Otira me mihi ake ki tera o nga kaumatua mai ra i te iwi o Te Roroa mai i te Tai Tokerau nana i tu i roto i te Whare inapo kia korerohia tana korero whakamutunga. No reira kai te rangatira Clem te Kaikorero Awhina o te Whare nei nau nei i korerohia to hitoria ki a tatau kia marama ai tatau katoa ko wai koe no hea koe he aha nga tuahuatanga e pa ana ki a koe? Otira ki to whanau me te iwi ra o tera wahi a Te Roroa. No reira tu whakaiti noa iho tenei ki mua i a koe tena koe tena koe tena koe.  
Huri atu ra ki a Te Arawa whanui tonu mihi tonu ra ki te Ariki Nui ki a koe e Tumu nau nei tatau i tautoko i nga ra kua taha ake nei. Nau tonu i arahi mai to iwi mai i Ngati Tuwharetoa kia tautokohia nga pire e rua ka tu ki roto i te Whare i tenei ra.  
Otira e te Kaihautu aroha mai kihai hoki au kia huri atu ki te reo o Tauiwi i tenei wa. Otira ko te hunga kua tatu mai i roto i te Whare nei a me ratau kua haere a-tawhiti mai kai te tino marama.  
No reira Te Arawa waka Te Arawa tangata tenei ra ta koutou mokai e tu whakaiti nei ki mua ki a koutou i runga i te kaupapa i arahi mai ra koutou mai ra i tera o wa tatou rohe mai i Maketu ki te tonga mai i Nga Kuri a Wharei ki Tihirau. Ko tatau ano tera. No reira mihi ake ana ki a koutou mo te maro me te humarie o te kaupapa nei i arahi mai ra e koutou. Kua korerohia e te Minita mo nga Take Raupatu a Takuta Michael Cullen nga korero katoa e pa ana ki tenei o wa tatau kereme. I korerohia e ia te hitoria nga piki me nga heke i tau mai ki runga i o koutou pokohiwi nga taumaha kua taha ake nei. No reira me pehea ra te korero maku? Me pehea ra te korero maku kua oti katoa ra?  
No reira kei oku kaumatua e Anaru e Rangi taku tuakana e Eru me tera o to koutou kaiwhakawhiriwhiri kaiwhakahaere kaiarahi kaitohutohu kaipakanga a Rawiri kua whiti atu ki tawahi. Tenei ra te tautoko ake i nga mihi ki a ia mo tona humariatanga. Nana tatau i arahi i runga i te huarahi tika kia tutuki pai ai tenei kereme e pa nei ki a ngai tatau a Te Arawa. Mihi kau ana hoki au ki nga Minita na ratou i tautoko. Mihi kau ake ana ki te Minita Maori nana i ki mai ki a matau kia kaha ra. Ahakoa nga piki me nga heke kia kaha ra ki te kaupapa o tenei kereme. A me tenei ra mai ra i Te Tai Tokerau Ngai Takoto Te Aupouri me tona kaha ki te tohutohu ki te kohekeheke ranei koi na te kaupapa o tenei tangata e awhina nei i te kaupapa. Me te mihi ano ki ta koutou mema mai i Rotorua ko ia ra te Minita mo Te Atawhai o nga Ngahere kai raro i te Karauna a Steve Chadwick. Ko ia tetahi i tautoko. No reira piri katoa mai nga Minita i runga i te karanga o Te Arawa kia tautoko ake i te kereme kia tutuki pai ai.  
Ahakoa nga piki me nga heke o nga ra kei te heke mai tae atu ki te waru o Noema ko te mea nui kua tu mai tatau i roto i te Whare i runga i te kaupapa kua horahia nei. Me te mihi ano ki tena o tatau tuahine ahakoa tana korero he korero whai poti kai te pai kai te pai kai te pai. Tu ana ahau ki te tautoko i nga korero katoa kai roto i te Whare nei. Koia ra ano kihai tonu tenei ki te huri atu ki te reo o tauiwi e ki nei ko te reo tahae whenua kai te pai. Kei waenganui i a tatou te wairua o koro ma o kuia ma nga taonga nga korero nga whakatauki katoa i whakarere iho nei e ratou i te wa hei huarahi mo tatau. Na runga i tenei tena koutou tena koutou tena koutou katoa.  
E te Kaihautu kihai hoki au e huri atu ki te whakamarama i nga korero kai te pai. Waiho ma tenei o nga rangatira e kaha ana ki te korero i te reo o Tauiwi e whakamarama. No reira na runga i tena tena koutou tena koutou kia ora tatou katoa. 
[ 
Greetings to you Madam Assistant Speaker. I will be brief. I endorse the previous speakers in this House in relation to this bill of Te Arawa. I would like to acknowledge that elder from Te Roroa from the north who stood in the House last night to deliver his final speech. So to you the patrician Clem Deputy Speaker of this House last night you gave your farewell speech in which you gave us glimpses of your history and personal insights your family links and your tribe Te Roroa. So I humbly acknowledge you: greetings greetings and greetings to you. 
I turn to acknowledge the representatives of the broader Te Arawa confederation; and to the noble house of te Heuheu: your support Tumu was crucial in making progress. You led Ngati Tuwharetoa in support of the two bills passing through the House today. 
I plead your indulgence Madam Assistant Speaker: I will not speak English. I know that the people present including those who have come a distance understand clearly my words.  
To the ancestral canoe of Te Arawa to the people of Te Arawa I stand here your servant. You have left your lands that stretch from Maketu to Tongariro to attend to this matter. And to my other people of the territories that stretch from Nga Kuri a Wharei ki Tihirau I greet you and praise the strength and the dignity you have displayed. The Minister in charge of Treaty of Waitangi Negotiations Dr Michael Cullen has spoken comprehensively on this claim. He gave a comprehensive history of this claim and the burdens you have carried down through the years. What can I possibly add? It has all been said.  
To my elders Anaru and Rangi to my kin Eru and to your negotiator manager leader guide fighter Rawiri who is currently overseas I support previous statements attesting to his gentle demeanor. He led us on the right path to achieve completion of this claim for us the people of Te Arawa. I would like to thank the Ministers involved—the Minister of Maori Affairs who urged us to be steadfast in this claim no matter the trials and tribulations; and to this member from the north from Ngai Takoto and Te Aupouri who advised and chastised us to achieve more; and lest we forget your local Rotorua member of Parliament Steve Chadwick the Minister of Conservation who gave her support. It can be said the Ministers of the Crown came together in response to the call of Te Arawa to support the claim to its completion. 
Regardless of the ups and downs in the days to come including 8 November the main thing is we stood in this House to support the bill presented here. I acknowledge our sister; although her speech was merely chasing votes it is good. I support all the speeches here in the House. I will not speak English the language it is said of one who steals land.  
The spirits of the elders have come amongst us—their treasures their stories their sayings show the path to follow. So on that note greetings to you greetings to you and greetings to you all. 
]